चोकसी के वकील का कहना है कि उनका मुवक्किल निर्दोष है और वह राजनीतिक उत्पीड़न के शिकार हुए हैं. उन्होंने कहा कि उनके मुवक्किल ने भारत में जेलों की खराब स्थिति का हवाला देकर अपनी चिंताएं जाहिर की हैं. वकील डेविड ने कहा है कि चोकसी पर पंजाब नेशनल बैंक के साथ धोखाधड़ी करने के आरोप गलत हैं. उन्होंने ऐसा कुछ नहीं किया है. यह पूछने पर कि क्या मेहुल के कांग्रेस के साथ लूज कनेक्शन रहे हैं, क्या ये उसे राजनीतिक पीड़ित साबित करने की कोशिश के तहत कहा गया, वकील डेविड ने कहा कि वह राजनीतिक उत्पीड़न के शिकार हुए हैं. उन्होंने कहा, ‘मैंने मेहुल से कहा कि वह कांग्रेस के नेताओं का नाम क्यों नहीं ले रहे हैं तो उन्होंने कहा कि मैं भारत में किसी राजनीतिक बहस में नहीं पड़ना चाहता.’